Unsplash .td_uid_2_611b60ff33e43_rand.td-a-rec-img{text-align:left}.td_uid_2_611b60ff33e43_rand.td-a-rec-img img{margin:0 auto 0 0} F'Ċentru tas-Saħħa partikolari, il-pazjenti b'sintomi tal-Covid-19 (oranġjo) qegħdin jitħallaew jistennew fl-istess kamra mal-bqija tal-pazjenti (ħodor). Sors infurmat qal lil Newsbook.com.mt li f'dan iċ-ċentru, wara li l-pazjenti jiġu eżaminati minn studenti tal-mediċina, jintbagħtu f'kamra li li ma tippermettix il-prattika tad-distanza fiżika. Newsbook.com.mt ra ritratti li jixhdu dan. Il-persuna li kellmet lil Newsbook.com.mt żiedet li dan iċ-Ċentru tas-Saħħa ma jaħdimx bl-appuntamenti u, għalhekk, il-pazjenti jistgħu jdumu aktar minn siegħa jistennew. Sostna li l-problema tista' tissolva jekk tintuża kamra separata biex il-pazjenti bir-riskju tal-Covid-19 jistennew fiha, jew jekk iċ-Ċentru tas-Saħħa jdaħħal is-sistema tal-appuntamenti. "Il-bankijiet ma jitnaddfux wara li jinqdew il-pazjenti" Huwa argumenta li l-pazjenti u l-membri tal-istaff fiċ-Ċentru tas-Saħħa qegħdin f'riskju kbir minħabba li l-bankijiet lanqas jitnaddfu wara li jinqdew il-pazjenti. F'Lulju, l-Unjin tal-Infermieri u l-Qwiebel (MUMN) ħarġet direttiva sabiex l-istaff mediku fiċ-Ċentri tas-Saħħa jara biss pazjenti li possibilment jinsabu fil-periklu tal-mewt. Id-direttiva ħarġet wara li l-awtoritajiet tas-saħħa infurmaw lill-istaff mediku fiċ-Ċentri tas-Saħħa li l-proċess tat-triage, li jiddetermina b'liema urġenza għandu jiġi eżaminat pazjent abbażi tal-kundizzjoni tiegħu, kien se jibda jsir mill-uffiċjali tas-sigurtà u mhux mill-membri tal-istaff mediku. Il-President tal-MUMN kien sostna li din il-proċedura kellha ssir minn individwi kwalifikati bħala prevenzjoni kontra l-firxa tal-Covid-19.